title: Vykonávacie nariadenie Komisie (EÚ) č. 597/2013 z  19. júna 2013 , ktorým sa schvaľuje malá zmena špecifikácie názvu zapísaného v Registri chránených označení pôvodu a chránených zemepisných označení [Rogal świętomarciński (PGI)]

text:
               25.6.2013

               SK

               Úradný vestník Európskej únie

               L 172/4

         VYKONÁVACIE NARIADENIE KOMISIE (EÚ) č. 597/2013
   z 19. júna 2013,
   ktorým sa schvaľuje malá zmena špecifikácie názvu zapísaného v Registri chránených označení pôvodu a chránených zemepisných označení [Rogal świętomarciński (PGI)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 53 ods. 2 druhú vetu,
   keďže:

               (1)

               Komisia v súlade s článkom 53 ods. 1 prvým pododsekom nariadenia (EÚ) č. 1151/2012 preskúmala žiadosť Poľska o schválenie zmeny špecifikácie chráneného zemepisného označenia „Rogal świętomarciński“ zapísaného do registra podľa nariadenia Komisie (ES) č. 1070/2008 (2).

               (2)

               Cieľom žiadosti je zmeniť danú špecifikáciu tak, aby sa znížila dolná hranica hmotnostného rozsahu výrobku.

               (3)

               Komisia preskúmala uvedenú zmenu a dospela k záveru, že je opodstatnená. Keďže zmena je malá, Komisia ju môže schváliť bez uplatnenia postupu stanoveného v článkoch 50 až 52 nariadenia (EÚ) č. 1151/2012,

         PRIJALA TOTO NARIADENIE:
   Článok 1
   Špecifikácia chráneného zemepisného označenia „Rogal świętomarciński“ sa týmto mení v súlade s prílohou I k tomuto nariadeniu.
   Článok 2
   Jednotný dokument, v ktorom sú uvedené hlavné body špecifikácie, je uvedený v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. júna 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 290, 31.10.2008, s. 16.

      PRÍLOHA I
      Bola schválená táto zmena špecifikácie chráneného zemepisného označenia „Rogal świętomarciński“:
      Dolná hranica hmotnostného rozsahu výrobku „Rogal świętomarciński“ sa znižuje na 150 g a preto bude mať výrobok hmotnosť 150 – 250 g.
      Navrhovaná zmena je podmienená zmenami v správaní spotrebiteľov, ktorí majú už dlhší čas záujem o rožok s nižšou hmotnosťou. Stravovacie návyky sa zmenili a súčasná veľkosť rožka „Rogal świętomarciński“ sa ako jedna porcia cukroviniek považuje za neprimerane veľkú, najmä vzhľadom na to, že sa už nekonzumuje len na svätého Martina, ale po celý rok. Zníženie dolnej hmotnostnej hranice povedie k vyššiemu dopytu, čím sa rozšíri škála spotrebiteľov. Zároveň by to malo pomôcť k šíreniu informácií o systéme chráneného zemepisného označenia (CHZO).
      Zníženie hmotnosti výrobku nijakým spôsobom neovplyvní osobitné vlastnosti rožka „Rogal świętomarciński“ vymedzené v bode 5.2 jednotného dokumentu, ani jeho chuť.
      Pri uskutočnení tejto zmeny je takisto potrebné, aby sa v bode 3.2 jednotného dokumentu vypustila nasledujúca veta týkajúca sa rozmerov rožka: „[…] vojde do štvorca so stranou zhruba 14 cm a v najhrubšom mieste je vysoký zhruba 7 cm a široký zhruba 10 cm“. Ide o dôsledok zmeny povolenej hmotnosti výrobku a zachovanie uvedených rozmerov v tomto prípade nie je opodstatnené. Takisto neexistuje dôvod, aby sa uvádzali iné rozmery, pretože vzhľadom na taký široký rozsah hmotnosti by sa ťažko špecifikovali. Vyplýva to čiastočne z postupu pri pečení, keďže pekári nemôžu ovplyvniť mieru, do akej cesto zvýši svoj objem. Je dôležité poukázať na to, že vypustenie požiadaviek týkajúcich sa rozmerov výrobku nijako neovplyvní jeho osobitný tvar, ktorý musí zostať zachovaný bez ohľadu na jeho hmotnosť.

      PRÍLOHA II
      KONSOLIDOVANÝ JEDNOTNÝ DOKUMENT
      Nariadenie Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín (1)

         „ROGAL ŚWIĘTOMARCIŃSKI“

      ES č.: PL-PGI-0105-01023-24.07.2012

         CHZO (X) CHOP ()

      1.   Názov

      „Rogal świętomarciński“
      Názov „Rogal świętomarciński“ spĺňa požiadavky článku 2 ods. 2 nariadenia Rady (ES) č. 510/2006 a je tradičným názvom pre rožok, ktorý sa pečie v hlavnom meste veľkopoľského regiónu – Poznani a niekoľkých okolitých mestách. Názov tohto pečiva vychádza z tradície pestovanej v tejto oblasti, podľa ktorej sa na svätého Martina (11. novembra) pečú a jedia rožky s typickou plnkou.
      2.   Členský štát alebo tretia krajina

      Poľsko
      3.   Opis poľnohospodárskeho výrobku alebo potraviny

      3.1.   Druh výrobku

                  Trieda 2.4:

                  Chlieb, pečivo, koláčiky, cukrárske výrobky, sušienky a ostatný pekárenský tovar

            3.2.   Opis výrobku, na ktorý sa vzťahuje názov uvedený v bode 1

      „Rogal świętomarciński“ má tvar polmesiaca, je poliaty polevou a posypaný drvenými orechmi. V priereze má oválny tvar. Jeho hmotnosť sa pohybuje v rozmedzí od 150 do 250 g. Povrch rožka má tmavozlatú až svetlohnedú farbu. Cesto má krémovú farbu a plnka je béžová – od svetlobéžovej až po tmavobéžovú. Upečené cesto je na dotyk pružné, lístkové, v priereze je pórovité a vrstvy je zreteľne vidieť. Bližšie k prostriedku je zavinuté cesto preložené makovou plnkou. Vo vnútri je rožok naplnený makovou plnkou, ktorá je na dotyk vlhká. Charakteristická sladká a zároveň trochu mandľová chuť a vôňa vyplývajú z prísad, ktoré obsahuje: kysnuté cesto a maková plnka.
      3.3.   Suroviny (len pri spracovaných výrobkoch)

      Suroviny používané na výrobu rožka „Rogal świętomarciński“:

                  —

                  Suroviny na cesto: pšeničná múka, margarín, mlieko, vajcia, cukor, droždie, soľ, citrónová aróma.

                  —

                  Suroviny na plnku: biely mak, cukor, strúhanka, vaječná hmota, margarín, hrozienka, orechy, kompót alebo kandizované ovocie (čerešne, hrušky, pomarančová kôra), mandľová aróma.

                  —

                  Ďalšie suroviny (vrstva na ozdobu): poleva, posekané orechy.

            Múka by mala obsahovať viac ako 27 % pružného lepku. To uľahčuje rozvaľkanie cesta a po preložení a rozvaľkaní s margarínom umožňuje získať typickú vrstevnatosť – „lístkovú štruktúru“.
      3.4.   Krmivo (len pri výrobkoch živočíšneho pôvodu)

      —
      3.5.   Špecifické kroky pri produkcii, ktoré je potrebné uskutočniť v označenej zemepisnej oblasti

                  —

                  Vypracovanie kysnutého cesta

                  —

                  Vypracovanie lístkového cesta

                  —

                  Príprava makovej plnky

                  —

                  Plnenie a tvarovanie rožkov

                  —

                  Pečenie

                  —

                  Zdobenie

            3.6.   Osobitné pravidlá pre krájanie, strúhanie, balenie atď.

      —
      3.7.   Osobitné pravidlá pre označovanie

      Rožky „Rogal świętomarciński“ možno predávať nebalené. Pokiaľ sa použijú obaly, musí byť na etikete znak chráneného zemepisného označenia a nápis „Chránené zemepisné označenie“.
      4.   Stručné vymedzenie zemepisnej oblasti

      Mesto Poznaň v rámci svojich správnych hraníc, poznanský okres a tieto okresy provincie Wielkopolskie:
      Chodzież, Czarnków, Gniezno, Gostyń, Grodzisk, Jarocin, Kalisz, a mesto Kalisz,
      Koło, Konin a mesto Konin, Kościan, Krotoszyn, Leszno a mesto Leszno, Nowy Tomyśl, Oborniki, Ostrów, Piła, Pleszew, Rawicz, Słupca, Szamotuły, Śrem, Środa, Wągrowiec, Wolsztyn, Września.
      5.   Spojenie so zemepisnou oblasťou

      5.1.   Špecifickosť zemepisnej oblasti

      Názov rožka „Rogal świętomarciński“ vychádza z tradície, podľa ktorej sa na svätého Martina (11. novembra) pečú a jedia rožky s typickou plnkou. Tento zvyk pochádza z Poznane a okolia.
      Oslavy dňa sv. Martina siahajú do 16. storočia a súvisia s koncom poľnohospodárskeho roku. Podľa svätého Martina bola pomenovaná hlavná ulica Poznane a každoročne sa tu na jeho počesť uskutočňujú oslavy, ktoré sú spoločným dedičstvom všetkých obyvateľov mesta.
      O povesť rožkov „Rogal świętomarciński“ sa zaslúžili cukrári a pekári z Poznane, hlavného mesta veľkopoľského regiónu a okolia. Tento výrobok ponúkajú pekári obyvateľom mesta na sviatok sv. Martina už 150 rokov. Táto tradícia sa rozšírila aj do priľahlých okresov veľkopoľského vojvodstva.
      Postupom času sa z rožka „Rogal świętomarciński“ stalo pečivo dostupné počas celého roka, jeho výroba a konzumácia sa však naďalej sústreďujú okolo sviatku sv. Martina.
      5.2.   Špecifickosť výrobku

      Typické vlastnosti rožka „Rogal świętomarciński“ súvisia so znalosťami a zručnosťami jeho výrobcov, ktorí pri pečení postupujú podľa špecifikácie. Tento výrobok má jedinečnú kvalitu vyplývajúcu z jeho vonkajšieho vzhľadu, tvaru, chute a vône a z použitia zvláštnej suroviny v plnke – bieleho maku.
      Používa sa kysnuté lístkové cesto. Ide o kysnuté cesto, ktoré sa po vykysnutí a vychladnutí rozvaľká s margarínom, čím vznikne práve lístkové cesto, ktoré pri pečení nadobudne jemnosť a typickú lístkovú štruktúru. Podľa receptu „trikrát tri“ sa na dve tretiny cesta kladie vrstva margarínu a cesto sa zloží „na trikrát“ tak, aby vznikli tri vrstvy cesta preložené dvoma vrstvami tuku. Cesto sa potom rozvaľká a ešte dvakrát sa zloží „na trikrát“ alebo raz „na štyrikrát“. Takýmto spôsobom sa dosiahne vrstvenie, ktoré je typické pre tento druh cesta.
      Rožok „Rogal świętomarciński“ sa od iného sladkého pečiva výrazne odlišuje plnkou z bieleho maku, do ktorej sa pridáva mandľová aróma. Biely mak je zvláštna a zriedkavo používaná surovina.
      Zásadný vplyv na jedinečný charakter výrobku majú:

                  —

                  kysnuté lístkové cesto z týchto surovín: biela pšeničná múka, margarín, mlieko, vajcia, cukor, droždie, soľ, citrónová aróma,

                  —

                  plnka, ktorá sa vyrába predovšetkým z bieleho maku a do ktorej sa pridáva: cukor, omrvinky z piškótového cesta, vaječná hmota, margarín, hrozienka, orechy, kompót alebo kandizované ovocie (čerešne, hrušky, pomarančová kôra) a mandľová aróma,

                  —

                  spôsob zavinutia cesta, jeho plnenie makovou plnkou a zdobenie polevou a drvenými orechmi takisto ovplyvňujú výsledný jedinečný tvar a celkový vzhľad rožka.

            Vďaka kombinácii týchto surovín a špeciálnemu lístkovému cestu je rožok „Rogal świętomarciński“ výnimočným a neobvyklým produktom.
      5.3.   Príčinná súvislosť medzi zemepisnou oblasťou a kvalitou alebo vlastnosťami výrobku (pre CHOP), alebo špecifickou kvalitou, povesťou alebo inou typickou vlastnosťou výrobku (pre CHZO)

      História, tradícia pečenia a povesť rožka „Rogal świętomarciński“
      Rožok „Rogal świętomarciński“ sa v Poznani teší neslabnúcej obľúbenosti a úspechu už najmenej 150 rokov. V povedomí obyvateľov Poznane aj návštevníkov mesta na rieke Warta je tento výrobok spojený s oslavami sviatku sv. Martina, ktoré prebiehajú 11. novembra. O povesti výrobku svedčí aj množstvo legiend a povestí o počiatkoch pečenia rožka „Rogal świętomarciński“.
      Podľa jednej legendy upiekol rožok „Rogal świętomarciński“ ako prvý v Poznani cukrár Józef Melzer, ktorý prehovoril svojho zamestnávateľa, aby piekli rožky, ktoré sa následne rozdávali chudobným obyvateľom Poznane. Na túto myšlienku vraj prišiel v novembri 1891 po kázni kňaza farnosti sv. Martina Jána Lewického, ktorý nabádal, aby sa sviatok patróna farnosti zosobňujúceho lásku k blížnemu a zároveň patróna pekárov uctil nejakým milosrdným činom v prospech chudobných obyvateľov Poznane.
      Tradíciu má aj tvar rožka. Údajne pochádza z dôb víťazstva kráľa Jána III. Sobieskeho nad Turkami pri Viedni. V roku 1683 poľský kráľ Ján III. Sobieski získal v boji mnoho tureckých zástav, na ktorých bol vyobrazený polmesiac. Jeho tvar poslúžil ako vzor pri pečení rožka „Rogal świętomarciński“ na pamiatku tohto víťazstva. Podľa inej poznanskej legendy pochádza tvar z podkovy, ktorú stratil kôň sv. Martina.
      Najstaršou známou zmienkou o rožkoch pečených na sviatok sv. Martina je reklama v novinách Gazeta Wielkiego Księstwa Poznańskiego z 10. novembra 1852 cukrára Antoniho Pfitznera, ktorý si tri roky predtým otvoril obchod na Wrocławskej ulici v Poznani:

         „Zajtra, vo štvrtok – plnené rožky za rôzne ceny v cukrárni A. Pfitznera, ulica Wrocławska“.

      Použitie názvu „Rogal świętomarciński“ bolo prvý raz zaznamenané v oznámení v tlači z 11. novembra 1860.
      Po druhej svetovej vojne pokračovala tradícia pečenia rožkov „Rogal świętomarciński“ v poznanských súkromných cukrárňach a pekárňach. Zákon o znárodnení z 3. januára 1946 sa netýkal malých remeselných podnikov. Vtedy sa zmenila plnka, ktorá sa v rožkoch používala. Vzhľadom na problémy so zásobovaním boli suroviny na výrobu mandľovej plnky prakticky nedostupné a cukrári a pekári začali nahrádzať mandľovú plnku plnkou z bieleho maku.
      Od 60. rokov dvadsiateho storočia tlač pravidelne informovala o množstve rožkov, ktoré obyvatelia Poznane 11. novembra skonzumovali. Vďaka tomuto zdroju vieme, že spotreba vzrástla z viac ako 10 ton na počiatku šesťdesiatych rokov až na zhruba 42,5 tony v roku 1969. V súčasnosti predajú poznanskí výrobcovia na sviatok sv. Martina priemerne 250 ton rožkov, pričom celoročne sa v regióne predá 500 ton.
      „Rogal świętomarciński“ sa stal symbolom Poznane a ponúka sa oficiálnym návštevám. V roku 2004 získal ocenenie Poľskej organizácie cestovného ruchu a pri tejto príležitosti bol opísaný ako:
      „… tradičné pečivo vyrábané podľa jedinečnej receptúry, ktoré sa pečie výhradne v Poznani pri príležitosti sviatku sv. Martina …“. Tieto informácie dokazujú povesť tohto špecifického výrobku aj jeho spojitosť s mestom Poznaň a celým regiónom.

         Odkaz na uverejnenie špecifikácie

      (Článok 5 ods. 7 nariadenia (ES) č. 510/2006)
      http://www.minrol.gov.pl/pol/Jakosc-zywnosci/Produkty-regionalne-i-tradycyjne/Zlozone-wnioski-o-rejestracje-Produkty-regionalne-i-tradycyjne/OGLOSZENIE-MINISTRA-ROLNICTWA-I-ROZWOJU-WSI-z-dnia-29-maja-2012-roku

         (1)  Ú. v. ES L 93, 31.3.2006, s. 12. Nahradené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny.


title: Vykonávacie nariadenie Komisie (EÚ) 2015/2235 z 2. decembra 2015, ktorým sa stanovuje prideľovací koeficient, ktorý sa má uplatniť na žiadosti o vývozné povolenia pre niektoré mliečne výrobky, ktoré sa majú vyviezť do Dominikánskej republiky v rámci kvóty uvedenej v nariadení (ES) č. 1187/2009

text:
               3.12.2015

               SK

               Úradný vestník Európskej únie

               L 317/31

         VYKONÁVACIE NARIADENIE KOMISIE (EÚ) 2015/2235
   z 2. decembra 2015,
   ktorým sa stanovuje prideľovací koeficient, ktorý sa má uplatniť na žiadosti o vývozné povolenia pre niektoré mliečne výrobky, ktoré sa majú vyviezť do Dominikánskej republiky v rámci kvóty uvedenej v nariadení (ES) č. 1187/2009
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188,
   keďže:

               (1)

               V kapitole III oddiele 3 nariadenia Komisie (ES) č. 1187/2009 (2) sa stanovuje postup na udeľovanie vývozných povolení pre niektoré mliečne výrobky, ktoré sa majú vyviezť do Dominikánskej republiky v rámci kvóty otvorenej pre predmetný štát.

               (2)

               V článku 29 nariadenia (ES) č. 1187/2009 sa prevádzkovateľom stanovuje možnosť podávať žiadosti o vývozné povolenia od 1. do 10. novembra, ak po období podávania žiadostí o povolenia uvedenom v prvom odseku predmetného článku zostanú kvóty k dispozícii.

               (3)

               V článku 1 vykonávacieho nariadenia Komisie (EÚ) 2015/987 (3) sa špecifikuje, že celkové zvyšné množstvo v kvótovom roku 2015/2016 je 3 843 ton.

               (4)

               Žiadosti predložené medzi 1. a 10. novembrom 2015 na zostávajúce obdobie aktuálneho kvótového roku 2015/2016 sa týkajú množstiev, ktoré nepresahujú množstvo, ktoré je k dispozícii. Preto je vhodné v súlade so štvrtým pododsekom článku 31 ods. 3 nariadenia (ES) č. 1187/2009 stanoviť pridelenie zostávajúceho množstva. Na vydanie vývozných povolení na zostávajúce množstvo by sa mala viazať podmienka, že dotknutý prevádzkovateľ oznámi príslušnému orgánu dodatočné množstvo, ktoré prijal, a zloží zábezpeku,

         PRIJALA TOTO NARIADENIE:
   Článok 1
   Žiadosti o vývozné povolenia predložené od 1. do 10. novembra 2015 na zostávajúce obdobie aktuálneho kvótového roku 2015/2016 sa prijímajú.
   Množstvá, na ktoré sa vzťahujú žiadosti o vývozné povolenia uvedené v prvom pododseku na výrobky uvedené v článku 27 ods. 2 nariadenia (ES) č. 1187/2009 sa vynásobia prideľovacím koeficientom 1,175948.
   Vývozné povolenia na množstvá presahujúce množstvá, o ktoré sa žiada a ktoré sa prideľujú podľa koeficientu stanoveného v druhom odseku, sa vydávajú po súhlase prevádzkovateľa v lehote jeden týždeň od dátumu uverejnenia tohto nariadenia a pod podmienkou zloženia zodpovedajúcej zábezpeky.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. decembra 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 1187/2009 z 27. novembra 2009, ktorým sa ustanovujú osobitné podrobné pravidlá uplatňovania nariadenia Rady (ES) č. 1234/2007, pokiaľ ide o vývozné povolenia a vývozné náhrady na mlieko a mliečne výrobky (Ú. v. EÚ L 318, 4.12.2009, s. 1).

      (3)  Vykonávacie nariadenie Komisie (EÚ) 2015/987 z 24. júna 2015, ktorým sa stanovuje prideľovací koeficient, ktorý sa má uplatniť na žiadosti o vývozné povolenia pre niektoré mliečne výrobky, ktoré sa majú vyviezť do Dominikánskej republiky v rámci kvóty uvedenej v nariadení (ES) č. 1187/2009 (Ú. v. EÚ L 159, 25.6.2015, s. 51).


title: Vykonávacie nariadenie Komisie (EÚ) č. 484/2011 z  18. mája 2011 , ktorým sa do Registra chránených označení pôvodu a chránených zemepisných označení zapisuje názov [Gönci kajszibarack (CHZO)]

text:
               20.5.2011

               SK

               Úradný vestník Európskej únie

               L 133/4

         VYKONÁVACIE NARIADENIE KOMISIE (EÚ) č. 484/2011
   z 18. mája 2011,
   ktorým sa do Registra chránených označení pôvodu a chránených zemepisných označení zapisuje názov [Gönci kajszibarack (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               V súlade s článkom 6 ods. 2 prvým pododsekom a podľa článku 17 ods. 2 nariadenia (ES) č. 510/2006 bola žiadosť o zápis názvu „Gönci kajszibarack“ do registra, ktorú predložilo Maďarsko, uverejnená v Úradnom vestníku Európskej únie
                   (2).

               (2)

               Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa preto musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. mája 2011

            Za Komisiu v mene predsedu

         Dacian CIOLOŞ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ C 247, 14.9.2010, s. 6.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.6.   Ovocie, zelenina a obilniny v pôvodnom stave alebo spracované

      MAĎARSKO
      Gönci kajszibarack (CHZO)


title: Vykonávacie nariadenie Komisie (EÚ) 2015/1799 z 5. októbra 2015 o zatriedení určitého tovaru do kombinovanej nomenklatúry

text:
                  8.10.2015

                  SK

                  Úradný vestník Európskej únie

                  L 263/14

            VYKONÁVACIE NARIADENIE KOMISIE (EÚ) 2015/1799
      z 5. októbra 2015
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
      keďže:

                  (1)

                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                  (2)

                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                  (3)

                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

                  (4)

                  Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

                  (5)

                  Opatrenia stanovené v tomto nariadení sú v súlade so stanoviskom Výboru pre colný kódex,

            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 5. októbra 2015

               Za Komisiu

               v mene predsedu

            Heinz ZOUREK

               generálny riaditeľ pre dane a colnú úniu

         (1)  Ú. v. ES L 256, 7.9.1987, s. 1.

         (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

         PRÍLOHA

                     Opis tovaru

                     Zatriedenie (číselný znak KN)

                     Odôvodnenie

                     (1)

                     (2)

                     (3)

                     Výrobok vo forme prášku, balený na predaj v malom v plastovej nádobe s obsahom 300 g. Odporúčaná denná dávka (10 g) pozostáva z (v miligramoch):

                                                —

                                                aminokyselín (zmes arginínu a citrulínu)

                                    5 200

                                                —

                                                vitamínu C (ako kyselina askorbová)

                                    500

                                                —

                                                L-taurínu

                                    300

                                                —

                                                vitamínu E (ako D-alfa-tokoferyl-acetát)

                                    90

                                                —

                                                kyseliny alfa-lipoovej

                                    10

                                                —

                                                kyseliny listovej

                                    0,4

                                                —

                                                medovky lekárskej

                                    50

                                                —

                                                vápnika (ako CaCO3)

                                    66

                              Výrobok obsahuje aj malé množstvo kyseliny citrónovej, sukralózy a oxidu kremičitého.
                     Podľa označenia na obale je výrobok potravinový doplnok na ľudskú spotrebu, ktorý pomáha pri starostlivosti o telo a pri udržovaní pocitu zdravia.
                     Uvedená odporúčaná denná dávka je 10 g (2 odmerky).

                     2106 90 92

                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry, doplnkovou poznámkou 1 a) k 30. kapitole a znením číselných znakov KN 2106, 2106 90 a 2106 90 92.
                     Výrobok je prípravkom predkladaným ako potravinový doplnok na ľudskú spotrebu, ktorý obsahuje vitamíny a aminokyseliny.
                     Výrobok nie je určený na diagnostiku, liečbu ani vyliečenie chorôb, ani na prevenciu v zmysle položky 3004. Aj keď obsahuje určité množstvo vitamínov C a E, ktoré je podstatne vyššie ako odporúčaná denná dávka, nespĺňa požiadavky doplnkovej poznámky 1 a) k 30. kapitole. Zatriedenie pod číselný znak KN 3004 je preto vylúčené.
                     Keďže na obale výrobku je uvedené, že udržuje celkový zdravotný stav alebo pocit zdravia, ide o potravinový prípravok inde nešpecifikovaný ani nezahrnutý (pozri aj vysvetlivky k harmonizovanému systému k položke 2106, druhý odsek, bod 16).
                     Výrobok sa preto má zatriediť pod číselný znak KN 2106 90 92 ako ostatné potravinové prípravky.


title: Vykonávacie nariadenie Komisie (EÚ) č. 731/2014 z  2. júla 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               3.7.2014

               SK

               Úradný vestník Európskej únie

               L 196/1

         VYKONÁVACIE NARIADENIE KOMISIE (EÚ) č. 731/2014
   z 2. júla 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. júla 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MK

                  66,3

                  TR

                  56,1

                  XS

                  59,1

                  ZZ

                  60,5

                  0707 00 05

                  MK

                  34,9

                  TR

                  79,1

                  ZZ

                  57,0

                  0709 93 10

                  TR

                  103,4

                  ZZ

                  103,4

                  0805 50 10

                  AR

                  114,8

                  BO

                  136,6

                  TR

                  107,6

                  UY

                  127,1

                  ZA

                  120,1

                  ZZ

                  121,2

                  0808 10 80

                  AR

                  123,8

                  BR

                  97,9

                  CL

                  97,6

                  NZ

                  135,4

                  US

                  144,9

                  ZA

                  125,1

                  ZZ

                  120,8

                  0808 30 90

                  AR

                  75,9

                  CL

                  103,5

                  NZ

                  200,8

                  ZA

                  99,2

                  ZZ

                  119,9

                  0809 10 00

                  MK

                  88,5

                  TR

                  228,9

                  ZZ

                  158,7

                  0809 29 00

                  TR

                  347,6

                  ZZ

                  347,6

                  0809 30

                  TR

                  145,6

                  XS

                  54,4

                  ZZ

                  100,0

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 584/2011 zo 17. júna 2011 , ktorým sa schvaľujú nezanedbateľné zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Grana Padano (CHOP)]

text:
               18.6.2011

               SK

               Úradný vestník Európskej únie

               L 160/65

         VYKONÁVACIE NARIADENIE KOMISIE (EÚ) č. 584/2011
   zo 17. júna 2011,
   ktorým sa schvaľujú nezanedbateľné zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Grana Padano (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               V súlade s článkom 9 ods. 1 prvým pododsekom nariadenia (ES) č. 510/2006 Komisia preskúmala žiadosť Talianska o schválenie zmien a doplnení špecifikácie chráneného označenia pôvodu „Grana Padano“ zapísaného do registra podľa nariadenia Komisie (ES) č. 1107/96 (2).

               (2)

               Keďže príslušné zmeny a doplnenia nie sú zanedbateľné v zmysle článku 9 nariadenia (ES) č. 510/2006, Komisia uverejnila žiadosť o zmeny a doplnenia podľa článku 6 ods. 2 prvého pododseku uvedeného nariadenia v Úradnom vestníku Európskej únie
                   (3).

               (3)

               V súlade s článkom 7 nariadenia (ES) č. 510/2006 bola Komisii prostredníctvom švajčiarskych orgánov oznámená námietka, ktorú vzniesla spoločnosť Chäs & Co Käsehandel GmbH, Inhaber Urs Reichen so sídlom na Grubenstr. 39, 8045 Zürich, Švajčiarsko. Listom zo 6. apríla 2010 Komisia vyzvala zúčastnené strany, aby pristúpili k príslušným vzájomným konzultáciám.

               (4)

               Vzhľadom na to, že v lehote šiestich mesiacov došlo k dohode zahŕňajúcej zanedbateľné zmeny a doplnenia špecifikácie, Komisia musí prijať rozhodnutie.

               (5)

               Na základe uvedených skutočností by sa tieto zmeny a doplnenia mali schváliť a mal by sa uverejniť zmenený a doplnený jednotný dokument,

         PRIJALA TOTO NARIADENIE:
   Článok 1
   Zmeny a doplnenia špecifikácie uvedené v prílohe II v súvislosti s názvom uvedeným v prílohe I k tomuto nariadeniu sa schvaľujú.
   Článok 2
   Uplatňuje sa zmenený a doplnený jednotný dokument uvedený v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. júna 2011

            Za Komisiu

            predseda

         José Manuel BARROSO

      (1)  Ú. v. EÚ L 93, 31.3.2006, s. 12.

      (2)  Ú. v. ES L 148, 21.6.1996, s. 1.

      (3)  Ú. v. EÚ C 199, 25.8.2009, s. 24.

      PRÍLOHA I
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.3.   Syry

      TALIANSKO
      Grana Padano (CHOP)

      PRÍLOHA II
      JEDNOTNÝ DOKUMENT

         NARIADENIE RADY (ES) č. 510/2006

         „GRANA PADANO“

         ES č.: IT-PDO-0217-0011-26.7.2006

         CHZO ( ) CHOP (X)

      1.   Názov

      „GRANA PADANO“
      2.   Členský štát alebo tretia krajina

      Taliansko
      3.   Opis poľnohospodárskeho výrobku alebo potraviny

      3.1.   Typ výrobku (príloha III)

                  Trieda 1.3 –

                  Syry

            3.2.   Opis výrobku, na ktorý sa vzťahuje názov uvedený v bode 1

      Tvrdý, tepelne spracovaný, pomaly zrejúci syr, vyrábaný počas celého roka a využívaný ako lahôdkový syr alebo syr na strúhanie, vyrábaný z čiastočne odstredeného surového mlieka z kráv, ktorých základnú výživu tvoria zelené alebo konzervované krmoviny. Mlieko pochádza z dvoch dojení z jedného dňa, dovolené je však aj spracovanie mlieka iba z jedného dojenia alebo zmiešaného mlieka z dvoch dojení. Syr má valcovitý tvar, mierne vypuklé alebo prakticky rovné boky a ploché steny s mierne zdvihnutou hranou.
      Priemer bochníka sa pohybuje od 35 do 45 cm a výška bokov od 18 do 25 cm v závislosti od technických podmienok výroby.
      Hmotnosť: od 24 do 40 kg; kôra: tvrdá a hladká, s hrúbkou 4 až 8 mm.
      Vnútorná časť syra je tvrdá, s jemne zrnitou štruktúrou, radiálne štiepateľná na jemné vločky. Obsah tuku v sušine je najmenej 32 %. Farba kôry je tmavožltá alebo prirodzene zlatožltá; farba vnútornej časti syra je biela alebo slamovožltá. Hmota má voňavú arómu a jemnú chuť.
      3.3.   Suroviny (len pri spracovaných výrobkoch)

      Surové kravské mlieko, prírodné mliečne fermenty, teľacie syridlo.
      Mlieko pochádza od dojníc chovaných v zemepisnej oblasti vymedzenej v bode 4.
      3.4.   Krmivo (len pri výrobkoch živočíšneho pôvodu)

      Základná výživa dojníc pozostáva zo zelených alebo konzervovaných krmovín a vzťahuje sa na kravy počas laktácie alebo v čase zastavenia produkcie mlieka, ako aj na kravy, ktoré majú viac ako 7 mesiacov.
      Výživa dojníc sa zakladá na používaní krmív získaných z plodín vyprodukovaných v rámci poľnohospodárskeho podniku alebo na území výroby „GRANA PADANO CHOP“.
      Denná kŕmna dávka musí obsahovať najmenej 50 % sušiny pochádzajúcej z krmovín, v ktorých pomer obsahu krmoviny/krmiva na sušinu nie je nižší ako 1.
      Najmenej 75 % sušiny krmovín dennej kŕmnej dávky musí pochádzať z krmív vyprodukovaných na území výroby mlieka.
      Povolené krmivá sú vymenované v kladnom zozname, ktorý obsahuje tieto prvky:

                  —

                  krmoviny: čerstvé krmoviny, seno, slama, siláž (nepovoľuje sa na výrobu syra typu „Trentingrana“),

                  —

                  suroviny určené na výživu dobytka zoskupené podľa kategórií, ktoré sa môžu pridávať do krmovín: obilniny a výrobky z nich, olejniny s nižším obsahom tuku a výrobky z nich, hľuzy a korienky a výrobky z nich, sušené krmoviny, výrobky cukrovarníckeho priemyslu, strukoviny, tuky, minerálne látky, prísady.

            3.5.   Konkrétne kroky pri výrobe, ktoré sa musia uskutočniť v označenej zemepisnej oblasti

      Výrobné postupy a zrenie sa musia uskutočniť v oblasti výroby vymedzenej v bode 4.
      3.6.   Osobitné pravidlá pri krájaní, strúhaní, balení atď.

      Strúhanie a balenie sa musí uskutočňovať v oblasti výroby vymedzenej v bode 4, pretože čerstvý strúhaný syr je veľmi chúlostivý a ochrana jeho organoleptických vlastností vyžaduje okamžité zabalenie v podmienkach brániacich akémukoľvek vysychaniu. Zároveň sa okamžitým zabalením syra do obalu, na ktorom sa nachádza označenie pôvodu, môže lepšie zaručiť pravosť strúhaného syra, ktorý je vzhľadom na svoj charakter ťažšie identifikovateľný ako celistvý bochník (ako to potvrdil rozsudok Súdneho dvora z 20. mája 2003).
      Použitie hoblín pochádzajúcich z krájania a porciovania „GRANA PADANO CHOP“ na kusy s premenlivou a/alebo pevnou hmotnosťou, bloky, kocky, porcie atď. je na výrobu strúhaného syra „GRANA PADANO“ povolené jedine za predpokladu, že sú splnené tieto podmienky: maximálny podiel kôry môže byť 18 %; musí byť sústavne zabezpečená vysledovateľnosť bochníkov „GRANA PADANO CHOP“, z ktorých pochádzajú hobliny; hobliny určené na neskoršie použitie alebo prevezenie z jednej prevádzky do druhej sa musia roztriediť podľa registračného čísla a mesiaca výroby; ich preprava sa povoľuje jedine v rámci toho istého podniku alebo tej istej skupiny podnikov pod podmienkou, že sa tieto podniky nachádzajú v oblasti pôvodu. Predaj hoblín určených na výrobu strúhaného syra „GRANA PADANO“ je preto zakázaný.
      3.7.   Osobitné pravidlá pri označovaní

      Oficiálnu ochrannú známku, ktorou sa potvrdzuje, že výrobok spĺňa kritériá používania chráneného označenia pôvodu „GRANA PADANO“, a ktorá sa musí nachádzať tak na celistvých bochníkoch, ako aj na všetkých baleniach porciovaného a strúhaného syra „GRANA PADANO CHOP“, predstavuje kosoštvorec, na ktorom sú veľkými tlačenými písmenami napísané slová „GRANA“ a „PADANO“. V hornom a dolnom rohu kosoštvorca, ktorého vrcholy sú zaoblené, sa v uvedenom poradí nachádzajú iniciály „G“ a „P“.
      Označovacie pásiky, ktorými sa značka pôvodu razí na bochníky syra za studena počas formovania, pozostávajú z radu vybodkovaných kosoštvorcov, v ktorých sa striedajú slová „GRANA“ a „PADANO“, identifikačné údaje výrobcu syra a údaje o mesiaci a roku výroby.
      Používanie označovacích pásikov osobitne ustanovených pre typ syra „Trentingrana“ je povolené výhradne v prípade „GRANA PADANO CHOP“ vyrobeného v autonómnej provincii Trento pod podmienkou, že syr je vyrobený výlučne z mlieka pochádzajúceho z dojníc živených krmovinami, pričom akýkoľvek druh siláže je počas celého roka vylúčený. Označovacie pásiky sú tvorené dvoma radmi vybodkovaných kosoštvorcov, cez ktoré prechádza slovo „TRENTINO“; uprostred, v strede štylizovaných tvarov hôr, sú slová „TRENTINO“ napísané zľava doprava a sprava doľava.
      Identifikácia pôvodu prostredníctvom označovacích pásikov je doplnená kazeínovým štítkom s nápisom „GRANA PADANO“, rokom výroby a alfanumerickým kódom jednoznačne označujúcim každý bochník syra.
      „GRANA PADANO“, ktorý po vyformovaní zreje najmenej 20 mesiacov vo vymedzenej zemepisnej oblasti, môže získať označenie „RISERVA“ (rezerva). Kategória „GRANA PADANO RISERVA“ je vyznačená druhou značkou vypálenou na bočné strany bochníkov syra na základe žiadosti hospodárskych subjektov za rovnakých podmienok, ako sú podmienky ustanovené na označovanie CHOP. Uvedené označenie sa skladá z kruhovej kresby, cez ktorej stred prechádza slovo „RISERVA“. V hornom krúžku je slovo „OLTRE“ [viac ako] a číslo „20“, zatiaľ čo v dolnom krúžku je slovo „MESI“ [mesiacov].
      Pokiaľ ide o balený výrobok, ustanovujú sa tieto kategórie: „GRANA PADANO OLTRE 16 MESI“ [Grana Padano viac ako 16 mesiacov] a „GRANA PADANO RISERVA“ [Grana Padano rezerva].
      Na obaloch syra patriaceho do kategórie „GRANA PADANO OLTRE 16 MESI“ je k logu GRANA PADANO pripojená poznámka „OLTRE 16 MESI“ (viac ako 6 mesiacov) umiestnená na jedinom riadku medzi dvomi paralelnými čiarami.
      Na obaloch syra v kategórii „GRANA PADANO RISERVA“ je logo GRANA PADANO doplnené reprodukciou značky „RISERVA“ vyrazenej za tepla.
      4.   Stručné vymedzenie zemepisnej oblasti

      Oblasť výroby a strúhania „GRANA PADANO CHOP“ zodpovedá územiu provincií: Alessandria, Asti, Biella, Cuneo, Novara, Turín, Verbania, Vercelli, Bergamo, Brescia, Como, Cremona, Lecco, Lodi, Mantova – vľavo od rieky Pád, Miláno, Monza, Pavia, Sondrio, Varese, Trento, Padova, Rovigo, Treviso, Benátky, Verona, Vicenza, Bologna – vpravo od rieky Reno, Ferrara, Forlì Cesena, Piacenza, Ravenna a Rimini. Oblasť výroby okrem toho zahŕňa tieto obce z provincie Bolzano: Anterivo, Lauregno, Proves, Senale-S Felice a Trodena.
      5.   Spojenie so zemepisnou oblasťou

      5.1.   Špecifickosť zemepisnej oblasti

      Oblasť výroby „GRANA PADANO CHOP“ sa z veľkej časti prelína s oblasťou Pádskej nížiny, to znamená so zemepisnou oblasťou riečiska Pádu, ktoré sa vyznačuje naplaveninovými, aluviálnymi pôdami fluvio-glaciálneho pôvodu s malým spádom, ktoré sú bohaté na vodu a patria medzi najúrodnejšie pôdy na svete a medzi pôdy, ktoré najlepšie vyhovujú pestovaniu krmovín.
      Tieto pôdne vlastnosti spolu s osobitnou mikroklímou v oblasti sú priaznivé na pestovanie kukurice, ktorá tvorí najdôležitejší základ krmovín pre dojnice, ktorých mlieko je určené na výrobu „GRANA PADANO CHOP“. Kukurica totiž môže v zrne predstavovať až 50 % sušiny.
      Obrábanie a zavlažovanie oblasti Pádskej nížiny, datované od 11. storočia, umožnili miestny rozvoj chovu hovädzieho dobytka. Dostupnosť veľkého množstva mlieka, ktoré presahuje každodenné potreby vidieckeho obyvateľstva, podnietila a vyvolala potrebu spracovať mlieko na syr, ktorý sa môže uchovávať. Ešte aj v súčasnosti predstavuje veľká dostupnosť miestnych krmovín, najmä kukurice, spojená s hojnosťou vody základný prvok na zachovanie chovu hovädzieho dobytka a produkcie mlieka.
      5.2.   Špecifickosť výrobku

      Špecifickosť „GRANA PADANO CHOP“ spočíva v týchto vlastnostiach:

                  —

                  rozmery a hmotnosť bochníka,

                  —

                  osobitná morfologická charakteristika vnútornej časti syra dosiahnutá vďaka technike výroby, ktorá sa vyznačuje zrnitou, typickou vločkovitou štruktúrou,

                  —

                  biela alebo slamovožltá farba vnútornej časti syra, lahodná chuť a voňavá aróma, najmä vďaka vysokému podielu voskovitej kukurice vo výžive kráv,

                  —

                  obsah vody a tukov, ktorý sa prakticky vyrovná obsahu bielkovín,

                  —

                  prirodzené značné štiepenie bielkovín na peptóny, peptidy a voľné aminokyseliny,

                  —

                  predĺžené obdobie zrenia, aj vyše 20 mesiacov.

            5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)

      Príčinná súvislosť medzi „GRANA PADANO CHOP“ a oblasťou jeho pôvodu vyplýva z týchto skutočností:

                  —

                  Značný potenciál zavlažovania Pádskej nížiny a následná dostupnosť krmovín, ku ktorým patrí najmä voskovitá kukurica, ktorá syru dodáva osobitné vlastnosti, akými sú biele alebo slamovožlté sfarbenie, chuť a aróma syrovej hmoty, zdôraznené v bode 5.2.

                  —

                  Používanie siláže z kukurice – alebo voskovitej kukurice – priamo ovplyvňuje nižší podiel chromatických zlúčenín vo výžive dojníc, akými sú karotény, antokyany a chlorofyl v porovnaní s ich obsahom vo výžive založenej na zelených krmovinách alebo na rôznych druhoch sena. Táto výživa chudobná na chromatické zlúčeniny je priamym dôsledkom uskladnenia kukurice v sile.

                  —

                  Používanie surového mlieka, ktoré dodáva syreniu mliečne baktérie typické pre danú oblasť.

                  —

                  Používanie prírodných mliečnych fermentov, ktoré vytvárajú neprerušené mikrobiologické spojenie s oblasťou výroby. Mlieko v podobe srvátky, a teda prírodného mliečneho fermentu totiž na jednej strane predstavuje článok, ktorý spája syrenie s oblasťou výroby, a na druhej strane zaručuje stály a nepretržitý prísun mliečnych baktérií typických pre oblasť pôvodu, čomu syr „GRANA PADANO CHOP“ vďačí za svoje hlavné osobitné charakteristické vlastnosti.

            Príčinná súvislosť medzi typickými vlastnosťami výrobku a oblasťou jeho pôvodu existuje aj v osobe výrobcu syrov, ktorý mal vždy hlavný a zásadný význam pre výrobu „GRANA PADANO CHOP“.
      Ešte aj v súčasnosti sa spracovanie mlieka na „GRANA PADANO CHOP“ zveruje výrobcom syrov, a nie technikom ani vedcom.

         Odkaz na uverejnenie špecifikácie

      Tento správny orgán začal vnútroštátne námietkové konanie voči návrhu na zmenu a doplnenie chráneného označenia pôvodu „Grana Padano“.
      Konsolidované znenie výrobnej špecifikácie je dostupné na

                  —

                  tejto webovej stránke:
                  http://www.politcheagricole.it/flex/cm/pages/ServeBLOB.php/L/IT/IDPagina/335
                  alebo

                  —

                  priamo na webovej stránke ministerstva (www.politicheagricole.it) kliknutím na „Qualità e sicurezza“ [Kvalita a zabezpečenie (v pravej hornej časti obrazovky)] a potom na „Disciplinari di Produzione all’esame dell’UE (Reg CE 510/2006)“ {špecifikácie, ktoré EÚ práve skúma [v súlade s nariadením (ES) č. 510/2006]}.


title: Vykonávacie nariadenie Komisie (EÚ) č. 1206/2014 zo 7. novembra 2014 , ktorým sa stanovujú dovozné clá v sektore obilnín uplatniteľné od 8. novembra 2014

text:
               8.11.2014

               SK

               Úradný vestník Európskej únie

               L 325/14

         VYKONÁVACIE NARIADENIE KOMISIE (EÚ) č. 1206/2014
   zo 7. novembra 2014,
   ktorým sa stanovujú dovozné clá v sektore obilnín uplatniteľné od 8. novembra 2014
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183,
   keďže:

               (1)

               V článku 1 ods. 1 nariadenia Komisie (EÚ) č. 642/2010 (2) sa stanovuje, že dovozné clá na produkty patriace pod číselné znaky KN 1001 11 00, 1001 19 00, ex 1001 91 20 [pšenica obyčajná, na siatie], ex 1001 99 00 [pšenica obyčajná vysokej kvality, iná ako na siatie], 1002 10 00, 1002 90 00, 1005 10 90, 1005 90 00, 1007 10 90 a 1007 90 00 sú rovnaké ako intervenčná cena platná pre tieto produkty pri dovoze, zvýšená o 55 % a znížená o dovoznú cenu cif uplatniteľnú na príslušnú zásielku. Toto clo však nesmie prekročiť colnú sadzbu uvedenú v Spoločnom colnom sadzobníku.

               (2)

               V článku 1 ods. 2 nariadenia (EÚ) č. 642/2010 sa stanovuje, že na účely výpočtu dovozného cla uvedeného v odseku 1 daného článku sa pre produkty uvedené v danom odseku pravidelne stanovujú reprezentatívne dovozné ceny cif.

               (3)

               V súlade s článkom 2 ods. 1 nariadenia (EÚ) č. 642/2010 sa na výpočet dovozného cla na produkty uvedené v článku 1 ods. 1 uvedeného nariadenia použije reprezentatívna dovozná cena cif, ktorá sa denne určuje podľa metódy stanovenej v článku 5 uvedeného nariadenia.

               (4)

               Na obdobie od 8. novembra 2014 je potrebné stanoviť dovozné clá, ktoré sa budú uplatňovať, až kým nezačnú platiť novo stanovené clá.

               (5)

               V súlade s článkom 2 ods. 2 nariadenia (EÚ) č. 642/2010 je vhodné, aby toto nariadenie nadobudlo účinnosť dňom jeho uverejnenia,

         PRIJALA TOTO NARIADENIE:
   Článok 1
   Od 8. novembra 2014 sú dovozné clá v sektore obilnín uvedené v článku 1 ods. 1 nariadenia (EÚ) č. 642/2010 stanovené v prílohe I k tomuto nariadeniu na základe podkladov uvedených v prílohe II.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. novembra 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (EÚ) č. 642/2010 z 20. júla 2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín (Ú. v. EÚ L 187, 21.7.2010, s. 5).

      PRÍLOHA I
      Dovozné clá na produkty uvedené v článku 1 ods. 1 nariadenia (EÚ) č. 642/2010 uplatniteľné od 8. novembra 2014

                  Číselný znak KN

                  Opis tovaru

                  Dovozné clo (1)

                  (v EUR/t)

                  1001 11 00

                  PŠENICA tvrdá, na siatie

                  0,00

                  1001 19 00

                  PŠENICA tvrdá vysokej kvality, iná ako na siatie

                  0,00

                  strednej kvality, iná ako na siatie

                  0,00

                  nízkej kvality, iná ako na siatie

                  0,00

                  ex 1001 91 20

                  PŠENICA obyčajná, na siatie

                  0,00

                  ex 1001 99 00

                  PŠENICA obyčajná vysokej kvality, iná ako na siatie

                  0,00

                  1002 10 00

                  RAŽ, na siatie

                  0,00

                  1002 90 00

                  RAŽ, iná ako na siatie

                  0,00

                  1005 10 90

                  KUKURICA na siatie, iná ako hybridná

                  0,00

                  1005 90 00

                  KUKURICA, iná ako na siatie (2)

                  0,00

                  1007 10 90

                  Zrná CIROKU na siatie, iné ako hybridy

                  0,00

                  1007 90 00

                  Zrná CIROKU, iné ako na siatie

                  0,00

         (1)  Dovozca môže využiť podľa článku 2 ods. 4 nariadenia (EÚ) č. 642/2010 zníženie cla o:

                  —

                  3 EUR/t, ak sa vykladací prístav nachádza v Stredozemnom mori (za Gibraltárskym prielivom) alebo v Čiernom mori a ak tovar prichádza do Únie cez Atlantický oceán alebo cez Suezský prieplav,

                  —

                  2 EUR/t, ak sa vykladací prístav nachádza v Dánsku, v Estónsku, v Írsku, v Lotyšsku, v Litve, v Poľsku, vo Fínsku, vo Švédsku, v Spojenom kráľovstve alebo v atlantických prístavoch na Iberskom polostrove a ak tovar prichádza do Únie cez Atlantický oceán.

         (2)  Dovozca môže využiť paušálnu zľavu 24 EUR na tonu, ak sú splnené podmienky stanovené v článku 3 nariadenia (EÚ) č. 642/2010.

      PRÍLOHA II
      Podklady na výpočet ciel stanovených v prílohe I

                  1.

                  Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                              (v EUR/t)

                              Pšenica obyčajná (1)

                              Kukurica

                              Burza

                              Minneapolis

                              Chicago

                              Kvotácia

                              180,57

                              115,23

                              Prémia – Záliv

                              —

                              28,18

                              Prémia – Veľké jazerá

                              71,30

                              —

                  2.

                  Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                              Náklady na prepravu: Mexický záliv – Rotterdam

                              14,53 EUR/t

                              Náklady na prepravu: Veľké jazerá – Rotterdam

                              47,16 EUR/t

         (1)  Pozitívna prémia 14 EUR/t zahrnutá [článok 5 ods. 3 nariadenia (EÚ) č. 642/2010].


title: Vykonávacie nariadenie Komisie (EÚ) 2016/325 zo 7. marca 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               8.3.2016

               SK

               Úradný vestník Európskej únie

               L 61/5

         VYKONÁVACIE NARIADENIE KOMISIE (EÚ) 2016/325
   zo 7. marca 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. marca 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  EG

                  371,5

                  IL

                  154,0

                  MA

                  98,5

                  SN

                  174,9

                  TN

                  112,1

                  TR

                  98,3

                  ZZ

                  168,2

                  0707 00 05

                  JO

                  194,1

                  MA

                  84,5

                  TR

                  158,2

                  ZZ

                  145,6

                  0709 93 10

                  MA

                  62,3

                  TR

                  162,8

                  ZZ

                  112,6

                  0805 10 20

                  EG

                  44,3

                  IL

                  73,9

                  MA

                  54,5

                  TN

                  54,2

                  TR

                  65,1

                  ZZ

                  58,4

                  0805 50 10

                  MA

                  118,8

                  TN

                  91,8

                  TR

                  89,3

                  ZZ

                  100,0

                  0808 10 80

                  CL

                  93,0

                  CN

                  66,5

                  US

                  134,2

                  ZZ

                  97,9

                  0808 30 90

                  CL

                  176,2

                  CN

                  112,4

                  TR

                  58,3

                  ZA

                  97,5

                  ZZ

                  111,1

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Rady (EÚ) č. 805/2010 z  13. septembra 2010 , ktorým sa opätovne ukladá konečné antidumpingové clo na dovoz žehliacich dosiek s pôvodom v Čínskej ľudovej republike vyrobených spoločnosťou Foshan Shunde Yongjian Housewares and Hardware Co. Ltd., Foshan

text:
               15.9.2010

               SK

               Úradný vestník Európskej únie

               L 242/1

         VYKONÁVACIE NARIADENIE RADY (EÚ) č. 805/2010
   z 13. septembra 2010,
   ktorým sa opätovne ukladá konečné antidumpingové clo na dovoz žehliacich dosiek s pôvodom v Čínskej ľudovej republike vyrobených spoločnosťou Foshan Shunde Yongjian Housewares and Hardware Co. Ltd., Foshan
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   so zreteľom na návrh predložený Európskou komisiou po porade s poradným výborom,
   keďže:
   A.   POSTUP

               (1)

               Rada nariadením (ES) č. 452/2007 (2) (ďalej len „sporné nariadenie“) uložila konečné antidumpingové clá v rozmedzí od 9,9 % do 38,1 % na dovoz žehliacich dosiek stojacich samostatne alebo nie, s alebo bez vyvíjača pary a/alebo vyhrievania a/alebo odsávania vrátane rukávnikov a ich základných častí, t. j. stojanov, dosiek a odkladacích plôch na žehličku, s pôvodom v Čínskej ľudovej republike (ďalej len „ČĽR“) a na Ukrajine.

               (2)

               Jeden spolupracujúci čínsky vyvážajúci výrobca, konkrétne Foshan Shunde Yongjian Housewares and Hardware Co. Ltd. (ďalej len „Foshan Shunde“) podal 12. júna 2007 žiadosť na Všeobecný súd (Súd prvého stupňa pred nadobudnutím platnosti Lisabonskej zmluvy) o zrušenie nariadenia (ES) č. 452/2007, pokiaľ ide o jeho uplatňovanie na odvolávajúceho sa (3).

               (3)

               Dňa 29. januára 2008 Všeobecný súd zamietol žiadosť spoločnosti Foshan Shunde.

               (4)

               Foshan Shunde podala 3. apríla 2008 odvolanie na Súdny dvor, v ktorom ho žiadala, aby vyhlásil rozsudok Všeobecného súdu za neplatný a zrušil nariadenie (ES) č. 452/2007, pokiaľ ide o odvolávajúceho sa.

               (5)

               Dňa 1. októbra 2009 Súdny dvor vo svojom rozsudku vo veci C-141/08 P (ďalej len „rozsudok Súdneho dvora“) vyhlásil predchádzajúci rozsudok Všeobecného súdu z 29. januára 2008 za neplatný. Vo svojom rozsudku Súdny dvor skonštatoval, že právo spoločnosti Foshan Shunde na obranu bolo nepriaznivo ovplyvnené porušením článku 20 ods. 5 základného nariadenia. Z tohto dôvodu Súdny dvor zrušil sporné nariadenie, pokiaľ ide o uloženie antidumpingového cla na dovoz žehliacich dosiek vyrobených spoločnosťou Foshan Shunde.

               (6)

               Všeobecný súd vo veci T-2/95 (4) (ďalej len „vec IPS“) uznal, že v prípadoch, keď konanie pozostáva z niekoľkých administratívnych krokov, zrušenie jedného z týchto krokov neruší celé konanie. Antidumpingové konanie je príkladom takého konania, ktoré pozostáva z viacerých krokov. Preto zrušenie sporného nariadenia vo vzťahu k jednej strane neznamená zrušenie celého postupu pred prijatím príslušného nariadenia. Inštitúcie Únie sú navyše podľa článku 266 Zmluvy o fungovaní Európskej únie povinné vyhovieť rozsudku Súdneho dvora z 1. októbra 2009. Z toho tiež vyplýva možnosť napraviť tie aspekty sporného nariadenia, ktoré viedli k jeho zrušeniu, pričom sa tie časti, ktoré nie sú sporné a na ktoré sa nevzťahuje rozsudok Súdneho dvora, ponechajú bez zmeny, ako bolo rozhodnuté vo veci C-458/98 P (5) (ďalej len „vec odvolania IPS“). Je nutné poznamenať, že okrem zistenia o porušení článku 20 ods. 5 základného nariadenia, všetky ostatné zistenia v spornom nariadení zostávajú automaticky platné v rozsahu odmietnutia všetkých tvrdení v tejto súvislosti zo strany Súdneho dvora.

               (7)

               V nadväznosti na rozsudok Súdneho dvora z 1. októbra 2009 bolo uverejnené oznámenie (6) o čiastočnom opätovnom otvorení antidumpingového prešetrovania týkajúceho sa dovozu žehliacich dosiek s pôvodom okrem iného v ČĽR. Opätovné otvorenie bolo obmedzené na uplatnenie rozsudku Súdneho dvora, pokiaľ ide o spoločnosť Foshan Shunde.

               (8)

               Komisia oficiálne informovala vyvážajúcich výrobcov, dovozcov a používateľov, o ktorých sa vedelo, že sú zainteresovaní, zástupcov vyvážajúcej krajiny a výrobného odvetvia Únie o čiastočnom opätovnom otvorení prešetrovania. Zainteresovaným stranám bola poskytnutá možnosť oznámiť svoje stanoviská písomnou formou a požiadať o vypočutie v rámci lehoty uvedenej v oznámení.

               (9)

               Všetky strany, ktoré o to požiadali vo vyššie uvedenej lehote a ktoré preukázali, že existujú osobitné dôvody na to, aby boli vypočuté, dostali príležitosť na vypočutie.

               (10)

               Vyjadrili sa dvaja vyvážajúci výrobcovia v ČĽR (pričom jeden z nich bola strana, ktorej sa to priamo týkalo, teda Foshan Shunde), výrobné odvetvie Únie a dvaja nezávislí dovozcovia.

               (11)

               Všetky príslušné strany boli informované o základných skutočnostiach a úvahách, na základe ktorých bolo zámerom odporučiť uloženie konečných antidumpingových ciel na spoločnosť Foshan Shunde. Následne po oznámení im bola poskytnutá lehota na vyjadrenie. Pripomienky strán boli zvážené a v prípadoch, kde to bolo vhodné, sa zistenia zodpovedajúcim spôsobom upravili.

         B.   VYKONÁVANIE ROZSUDKU SÚDNEHO DVORA

   1.   Úvodná poznámka

               (12)

               Pripomína sa, že dôvodom zrušenia sporného nariadenia bola skutočnosť, že Komisia zaslala svoj návrh na uloženie konečného antidumpingového cla Rade pred ukončením 10-dňovej záväznej lehoty na prijímanie pripomienok, ktorá nasleduje po zaslaní konečného informačného dokumentu zainteresovaným stranám.

         2.   Pripomienky zainteresovaných strán

               (13)

               Spoločnosť Foshan Shunde namietala, že rozsudok Súdneho dvora si nevyžaduje žiadne vykonávacie opatrenia. Podľa spoločnosti je opätovné otvorenie konania nezákonné, pretože v základnom nariadení nie je žiadne osobitné ustanovenie, ktoré by takýto prístup umožnilo, a takéto opätovné otvorenie by bolo navyše v rozpore s 15 mesačnou zákonnou lehotou na ukončenie prešetrovania stanovenou v článku 6 ods. 9 základného nariadenia a 18 mesačnou lehotou stanovenou v článku 5.10 Antidumpingovej zmluvy WTO. Foshan Shunde ďalej predložila argument, že vec IPS by nemohla slúžiť ako precedens, pretože bola založená na nariadení Rady (EHS) č. 2423/88 z 11 júla 1988 o ochrane proti dumpingovému alebo subvencovanému dovozu z krajín, ktoré nie sú členmi Európskeho hospodárskeho spoločenstva (7) (ďalej len „staré základné nariadenie“), podľa ktorého sa ešte neuplatňovali záväzné lehoty. Foshan Shunde tiež namietala, že ak sa Komisia rozhodne pokračovať vo vykonávaní rozsudku Súdneho dvora, mala by tak urobiť na základe konečného informačného dokumentu Komisie z 20. februára 2007, v ktorom bolo strane priznané trhovohospodárske zaobchádzanie (ďalej len „THZ“) a nezistil sa v prípade tejto spoločnosti žiadny dumping, a nie na základe revidovaného konečného informačného dokumentu z 23. marca 2007, v ktorom Komisia potvrdila dočasné zistenia o nepriznaní THZ a dumpingovom rozpätí vo výške 18,1 % pre Foshan Shunde.

               (14)

               Druhý čínsky vyvážajúci výrobca, t. j. Zheijiang Harmonic Hardware Products Co. Ltd. (ďalej len „Zheijiang Harmonic“), predložil niekoľko argumentov, ktoré boli v podstate totožné s tými, ktoré predložila spoločnosť Foshan Shunde, t. j. že neexistuje právny základ pre opätovné otvorenie konania, že zákon nedovoľuje opätovné uloženie antidumpingových ciel po lehote stanovenej v základnom nariadení a Antidumpingovej zmluve WTO. Spoločnosť Zheijiang Harmonic takisto namietala, že opätovným zverejnením revidovaných informácií a udelením lehoty na odpoveď v súlade s článkom 20 ods. 5 základného nariadenia sa nemôže napraviť porušenie práva spoločnosti Zheijiang Harmonic na obranu a nezákonné uloženie ciel. Napokon zdôraznila, že Komisia nemôže opätovne zaviesť antidumpingové opatrenia založené na informáciách vzťahujúcich sa na rok 2005, t. j. na obdobie viac ako štyri roky pred začatím čiastočného opätovného otvorenia prešetrovania, lebo by to nebolo v súlade s článkom 6 ods. 1 základného nariadenia. Spoločnosť Zheijiang Harmonic okrem toho namietla, že Komisia by nemohla opätovne otvoriť prípad, pretože stratila objektívnosť a nestrannosť vzhľadom na skutočnosť, že Súdny dvor čiastočne zrušil sporné nariadenie navrhnuté Komisiou.

               (15)

               Dvaja nezávislí dovozcovia/vývozcovia v Únii nepredložili žiadne informácie ani údaje týkajúce sa právnej prospešnosti opätovného prešetrovania, ale skôr zdôraznili svoju rolu účastníkov na trhu so žehliacimi doskami v Únii. Jeden z nich poukázal takisto na dôsledky zrušenia a následného čiastočného opätovného otvorenia prešetrovania zo strany Súdneho dvora na ich podnikanie.

               (16)

               Výrobné odvetvie Únie argumentovalo tým, že výrobcovia v Únii platia za nezrovnalosť zistenú Súdnym dvorom, pretože nie sú chránení pred dovozom, o ktorom sa zistilo, že je dumpingový a spôsobuje ujmu. Výrobné odvetvie Únie navrhlo, aby sa konanie obnovilo vo fáze, keď sa vyskytla nezrovnalosť zo strany Komisie, t. j. vtedy, keď mala čínska spoločnosť predložiť svoje pripomienky k revidovanému konečnému informačnému dokumentu Komisie z 23. marca 2007, pripomienky tejto strany sa mali zvážiť a nový návrh s rozsahom obmedzeným na situáciu spoločnosti Foshan Shunde sa mal zaslať Rade s cieľom opätovne uložiť antidumpingové clo na dovoz žehliacich dosiek vyrobených spoločnosťou Foshan Shunde. Výrobné odvetvie Únie predložilo takisto argument, že podobne sa postupovalo aj v minulosti [t. j. v rozsudkoch vo veci IPS, vo veci odvolania IPS a v nariadení (ES) č. 235/2004 (8) prijatého na základe rozsudku Súdneho dvora vo veci C-76/00 P Petrotub and Republica proti Rade]. Okrem toho sa podľa tejto strany 15-mesačná lehota stanovená v základnom nariadení neuplatňuje na zmenu a doplnenie nariadenia, ktorým sa ukladajú antidumpingové clá, s cieľom vykonávať rozhodnutie Súdneho dvora Európskej únie.

         3.   Analýza pripomienok

               (17)

               Pripomína sa, že Súdny dvor zamietol všetky podstatné argumenty spoločnosti Foshan Shunde odvolávajúce sa na prospešnosť veci. Preto sa povinnosť inštitúcií Únie zužuje na nápravu tej časti administratívneho postupu, kde sa vyskytla nezrovnalosť v pôvodnom prešetrovaní.

               (18)

               Tvrdenie, že zavedenie lehôt (t. j. 15 mesiacov a 18 mesiacov, v tomto poradí) na ukončenie antidumpingových prešetrovaní zabraňuje Komisii nasledovať prístup zvolený vo veci IPS, sa preukázalo ako neodôvodnené. Táto lehota sa nepovažuje za relevantnú z hľadiska vykonávania rozsudku Súdneho dvora Európskej únie. Takáto lehota sa v skutočnosti vzťahuje iba na dokončenie pôvodného prešetrovania, ktoré trvá od jeho počiatočného dňa po deň konečného opatrenia, a netýka sa žiadneho následného opatrenia, ktoré sa môže prijať napríklad v dôsledku súdneho preskúmania. Navyše treba zdôrazniť, že akákoľvek iná interpretácia by znamenala, že úspešné právne konanie iniciované výrobným odvetvím Únie by pre uvedenú stranu nemalo v praxi žiadny účinok, ak sa uzná, že uplynutie lehoty na ukončenie pôvodného prešetrovania by nedovolilo vykonať rozsudok Súdneho dvora Európskej únie. Bolo by to v rozpore so zásadou, podľa ktorej by mali mať všetky strany možnosť účinného súdneho preskúmania.

               (19)

               Pripomína sa takisto, že Všeobecný súd vo svojom rozsudku v spojených veciach T-163/94 a T-165/94 (9) rozhodol, že dokonca ani zhovievavá lehota uplatniteľná podľa starého základného nariadenia nemôže prekročiť primerané hranice, a skonštatoval, že prešetrovanie, ktoré trvá viac ako tri roky, je príliš dlhé. Toto je v rozpore s prípadom IPS, v ktorom sa rozsudok Súdneho dvora vykonal sedem rokov po začatí pôvodného prešetrovania, pričom sa v tomto rozsudku Súdneho dvora neuvádza problém s lehotami.

               (20)

               Preto sa dospelo k záveru, že článok 6 ods. 9 základného nariadenia sa uplatňuje iba na začatie konaní a ukončenie prešetrovania začatého podľa článku 5 ods. 9 základného nariadenia, a nie na čiastočné opätovné otvorenie prešetrovania s cieľom vykonať rozsudok Súdneho dvora Európskej únie.

               (21)

               Tento záver je v súlade s prístupom prijatým na vykonávanie rozhodnutí uvedených v správach odborných komisií WTO a Odvolacieho orgánu, podľa ktorého sa uznáva možnosť inštitúcii napraviť nedostatky právnych predpisov ukladajúcich antidumpingové clá s cieľom vyhovieť správam orgánu na urovnávanie sporov, a to tiež v prípadoch týkajúcich sa Únie (10). V takýchto prípadoch sa považovalo za potrebné prijať osobitné postupy na vykonávanie správ odborných komisií WTO a Odvolacieho orgánu, pretože takéto správy nie sú v právnom poriadku Únie priamo uplatniteľné, na rozdiel od rozsudkov Súdneho dvora, ktoré sú priamo uplatniteľné.

               (22)

               Pokiaľ ide o predložené argumenty týkajúce sa uplatňovania článku 6 ods. 1 základného nariadenia, treba poznamenať, že nebolo možné určiť porušenie článku 6 ods. 1 základného nariadenia, pretože Komisia neotvorila nové konanie, ale opätovne otvorila pôvodné prešetrovanie s cieľom vykonať rozsudok Súdneho dvora.

               (23)

               Pokiaľ ide o argument, že spoločnosť Foshan Shunde mala dostať informačný dokument z 20. februára 2007 a nie revidovaný informačný dokument z 23. marca 2007, treba uviesť, že Komisia by mala opraviť procesnú nezrovnalosť v súlade s rozsudkom Súdneho dvora. Táto administratívna nezrovnalosť sa stala iba vtedy, keď spoločnosť Foshan Shunde dostala menej ako 10 dní na pripomienky k revidovanému informačnému dokumentu. Z toho vyplýva, že platnosť predchádzajúcich krokov pôvodného prešetrovania nebola ovplyvnená rozsudkom Súdneho dvora, a preto nie je nutné, aby bola preskúmaná v súvislosti so súčasným čiastočným opätovným otvorením.

         4.   Záver

               (24)

               Pri zohľadnení pripomienok zúčastnených strán a ich analýzy sa dospelo k záveru, že rozsudok Súdneho dvora by sa mal vykonať tak, že sa spoločnosti Foshan Shunde a všetkým ostatným zainteresovaným stranám opäť poskytne revidovaný informačný dokument z 23. marca 2007, na základe ktorého sa navrhlo opätovne uložiť sporným nariadením antidumpingové clo na dovoz žehliacich dosiek vyrobených spoločnosťou Foshan Shunde.

               (25)

               Na základe uvedených informácií sa skonštatovalo, že Komisia by mala dať spoločnosti Foshan Shunde, ako aj všetkým ostatným zainteresovaným stranám dostatok času na poskytnutie pripomienok k revidovanému informačnému dokumentu z 23. marca 2007 a následne posúdiť takéto pripomienky s cieľom určiť, či navrhnúť Rade opätovné uloženie antidumpingového cla na dovoz žehliacich dosiek vyrobených spoločnosťou Foshan Shunde na základe faktov súvisiacich s pôvodným obdobím prešetrovania.

         C.   POSKYTOVANIE INFORMÁCIÍ

               (26)

               Zainteresované strany boli informované o základných faktoch a úvahách, na základe ktorých sa zamýšľalo vykonať rozsudok Súdneho dvora.

               (27)

               Všetkým zainteresovaným stranám bola poskytnutá možnosť vyjadriť svoje pripomienky (pri uplatnení 10-dňového obdobia predpísaného v článku 20 ods. 5 základného nariadenia). Ich pripomienky sa posúdili a v prípade potreby zohľadnili, ale neboli takej povahy, aby zmenili uvedené závery.

               (28)

               Foshan Shunde a všetky ostatné zainteresované strany dostali revidovaný konečný informačný dokument z 23. marca 2007, ktorý slúžil ako podklad na návrh opätovného uloženia antidumpingového cla na dovoz žehliacich dosiek od spoločnosti Foshan Shunde na základe faktov súvisiacich s pôvodným obdobím prešetrovania.

               (29)

               Foshan Shunde a všetky ostatné zainteresované strany dostali možnosť vyjadriť svoje pripomienky k revidovanému informačnému dokumentu. Ústne a písomné argumenty sa zvážili, a ak boli opodstatnené, zohľadnili sa. S ohľadom na vyjadrené pripomienky možno poznamenať toto: opatrenie stanovené v tomto nariadení sa zakladá na skutočnosti, že Súdny dvor vo svojom rozsudku zdôraznil, že článok 2 ods. 7 písm. c) základného nariadenia sa nemôže vykladať tak, aby bola Komisia prinútená navrhnúť Rade konečné opatrenia, ktoré by naďalej zachovali chybu pri hodnotení urobenú v pôvodnom hodnotení podstatných kritérií uvedeného ustanovenia (11). Napriek tomu, že Súdny dvor vyjadril túto pripomienku v súvislosti s chybou, ktorá poškodzuje záujmy žiadateľa v uvedenej veci, je jasné, že tento výklad sa musí uplatňovať spravodlivo, čo znamená, že ani chyba, ktorá poškodzuje záujmy výrobného odvetvia Únie, nesmie byť naďalej zachovaná. Ako sa uvádza v revidovanom konečnom informačnom dokumente z 23. marca 2007 a v revidovanom osobitnom informačnom dokumente z toho istého dátumu, ako aj v skorších listoch Komisie žiadateľovi, na ktorých sa uvedené dokumenty zakladajú, musí sa štatút trhového hospodárstva spoločnosti Foshan Shunde zamietnuť, pretože v jej účtovných postupoch sa našlo niekoľko vážnych nedostatkov, a teda nie sú v súlade s medzinárodnými účtovnými štandardmi. Toto porušenie druhého kritéria v článku 2 ods. 7 nemožno napraviť štatistikami uvedenými v poslednej vete bodu 12 rozsudku Súdneho dvora. Prístup, o ktorom sa pôvodne uvažovalo v konečnom informačnom dokumente z 20. februára 2007, by sa preto mal považovať za chybu, ktorú treba napraviť. V záujme ochrany výrobného odvetvia Únie proti dumpingu by sa malo výsledné antidumpingové clo čo najskôr opätovne uložiť na žiadateľa.

               (30)

               V nadväznosti na zverejnenie základných faktov a úvah podkladajúcich zámer opätovného uloženia konečných antidumpingových opatrení navrhol jeden čínsky vyvážajúci výrobca cenový záväzok v súlade s článkom 8 ods. 1 základného nariadenia. Táto ponuka záväzku však nepomohla vyriešiť problémy, ktoré už boli podčiarknuté v odôvodnení 68 sporného nariadenia, najmä potrebu stanoviť zmysluplné minimálne dovozné ceny pre každý jeden z početných druhov výrobkov, ktoré by mohla Komisia dôkladne monitorovať, a predísť tak vážnemu riziku obchádzania predpisov. V ponuke cenového záväzku sa okrem toho navrhovala jedna priemerná minimálna cena, ktorá by pokryla iba jeden druh výrobkov vyvážaných do Únie, alebo niekoľko minimálnych dovozných cien, ktoré by boli opäť založené na vážených priemerných cenách kombinácií niektorých výrobkov. Všetky navrhované kombinácie pre minimálnu dovoznú cenu boli navyše značne nižšie než najvyššie stanovené vývozné ceny. Na základe uvedeného sa skonštatovalo, že takýto záväzok je nepraktický, a preto ho nemožno prijať. Príslušná strana bola zodpovedajúcim spôsobom informovaná a mala možnosť vzniesť pripomienky. Jej pripomienky však neviedli k zmene uvedeného záveru.

         D.   TRVANIE OPATRENÍ

               (31)

               Tento postup nemá vplyv na dátum, ktorým uplynie platnosť opatrení uložených sporným nariadením podľa článku 11 ods. 2 základného nariadenia,

         PRIJALA TOTO NARIADENIE:
   Článok 1
   1.   Konečné antidumpingové clo sa týmto opätovne ukladá na dovoz žehliacich dosiek stojacich samostatne alebo nie, s alebo bez vyvíjača pary a/alebo vyhrievania a/alebo odsávania vrátane rukávnikov a ich základných častí, t. j. stojanov, dosiek a odkladacích plôch na žehličku, s pôvodom v Čínskej ľudovej republike, ktoré patria do pod kódy KN ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 a ex 8516 90 00 (kódy TARIC 3924900010, 4421909810, 7323939010, 7323999110, 7323999910, 8516797010 a 8516900051) a ktoré vyrobila spoločnosť Foshan Shunde Yongjian Housewares and Hardware Co. Ltd., Foshan (dodatočný kód TARIC A785).
   2.   Sadzba konečného antidumpingového cla uplatniteľného na čistú franko cenu na hranici Únie pred preclením je 18,1 %.
   3.   Pokiaľ nie je uvedené inak, uplatňujú sa platné ustanovenia týkajúce sa ciel.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. septembra 2010

            Za Radu

            predseda

         S. VANACKERE

      (1)  Ú. v. EÚ L 343, 22.12.2009, s. 51.

      (2)  Ú. v. EÚ L 109, 26.4.2007, s. 12.

      (3)  Vec T-206/07 Foshan Shunde Yongjian Housewares and Hardware/Rada.

      (4)  Vec T-2/95 Industrie des poudres sphériques (IPS)/Rada, Zb. 1998, s. II-3939.

      (5)  Vec C-458/98 P Industrie des poudres sphériques (IPS)/Rada, Zb. 2000, s. I-08147.

      (6)  Ú. v. EÚ C 308, 18.12.2009, s. 44.

      (7)  Ú. v. ES L 209, 2.8.1988, s. 1.

      (8)  Ú. v. EÚ L 40, 12.2.2004, s. 11.

      (9)  Spojené veci T-163/94 a 165/94 NTN Corporation and Koyo Seiko Co. Ltd/ Rada, Zb. 1995, s. II-01381.

      (10)  Antidumpingové clá Európskeho spoločenstva na dovoz bavlnenej posteľnej bielizne z Indie. Odvolanie Indie na článok 21.5 DSU WT/DS141/AB/RW (8. apríla 2003), ods. 82 – 86; nariadenie Rady (ES) č. 1515/2001 z 23. júla 2001 o opatreniach, ktoré môže prijať Spoločenstvo na základe správy prijatej orgánom na urovnávanie sporov WTO, ktorá sa týka antidumpingových a antidotačných opatrení ( Ú. v. ES L 201, 26.7.2001, s. 10); nariadenie Rady (ES) č. 436/2004 z 8. marca 2004, ktorým sa mení a dopĺňa nariadenie Rady (ES) č. 1784/2000, ktorým sa ukladá konečné antidumpingové clo a definitívne vyberá dočasné clo uložené na dovoz určitého príslušenstva na rúry a rúrky z kujnej liatiny s pôvodom v Brazílii, Českej republike, Japonsku, Čínskej ľudovej republike, Kórejskej republike a Thajsku (Ú. v. EÚ L 72, 11.3.2004, s. 15) na základe správ prijatých orgánom WTO na urovnávanie sporov.

      (11)  Odsek 111 rozsudku Súdneho dvora.


title: Vykonávacie nariadenie Komisie (EÚ) č. 1338/2014 zo 16. decembra 2014 , ktorým sa mení vykonávacie nariadenie (EÚ) č. 439/2011, pokiaľ ide o predĺženie platnosti výnimky z nariadenia (EHS) č. 2454/93 s ohľadom na vymedzenie pojmu pôvodné výrobky používaného na účely systému všeobecných colných preferencií, aby sa zohľadnila osobitná situácia Kapverdských ostrovov v súvislosti s vývozom určitých rybárskych výrobkov do Európskej únie

text:
               17.12.2014

               SK

               Úradný vestník Európskej únie

               L 360/17

         VYKONÁVACIE NARIADENIE KOMISIE (EÚ) č. 1338/2014
   zo 16. decembra 2014,
   ktorým sa mení vykonávacie nariadenie (EÚ) č. 439/2011, pokiaľ ide o predĺženie platnosti výnimky z nariadenia (EHS) č. 2454/93 s ohľadom na vymedzenie pojmu pôvodné výrobky používaného na účely systému všeobecných colných preferencií, aby sa zohľadnila osobitná situácia Kapverdských ostrovov v súvislosti s vývozom určitých rybárskych výrobkov do Európskej únie
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (1), a najmä na jeho článok 247,
   so zreteľom na nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (2), a najmä na jeho článok 89 ods. 1 písm. b),
   keďže:

               (1)

               Nariadením Komisie (ES) č. 815/2008 (3) bola Kapverdským ostrovom udelená výnimka z pravidiel pôvodu stanovených v nariadení (EHS) č. 2454/93. Vykonávacím nariadením (EÚ) č. 439/2011 (4) Komisia udelila Kapverdským ostrovom novú výnimku z uvedených pravidiel pôvodu. Platnosť poslednej výnimky uplynie 31. decembra 2014.

               (2)

               V liste zo 4. júna 2014 podali Kapverdské ostrovy žiadosť o predĺženie platnosti uvedenej výnimky na neurčité obdobie od 1. januára 2015, buď do uplynutia platnosti protokolu (ktorý sa má uverejniť) medzi Európskou úniou a Kapverdskou republikou, ktorým sa stanovujú rybolovné možnosti a finančný príspevok podľa Dohody o partnerstve v oblasti rybolovu medzi týmito dvoma zmluvnými stranami, alebo do dátumu začatia uplatňovania pravidiel pôvodu podľa budúcej dohody o hospodárskom partnerstve medzi Úniou a Hospodárskym spoločenstvom západoafrických štátov podľa toho, čo nastane neskôr. Príslušná žiadosť sa týka ročného objemu 2 500 ton pripraveného alebo konzervovaného filé z makrely a 875 ton pripraveného alebo konzervovaného filé z tuniaka fregatového alebo tuniaka makrelovitého.

               (3)

               Celkové ročné množstvá, na ktoré bola Kapverdským ostrovom udelená výnimka, prispeli od roku 2008 v značnom rozsahu k zlepšeniu situácie v ich sektore spracovania rýb. Dané množstvá viedli v určitej miere k oživeniu flotily Kapverdských ostrovov na drobný rybolov, ktorá pre krajinu zohráva kľúčovú úlohu. Úplné oživenie flotily Kapverdských ostrovov v plánovanej miere si však vyžaduje, aby sa priemyselným odvetviam spracovania rýb Kapverdských ostrovov poskytlo dostatočné množstvo pôvodných surovín.

               (4)

               Žiadosť je dôkazom toho, že schopnosť priemyselného odvetvia spracovania rýb Kapverdských ostrovov pokračovať vo vývoze do Únie by bola bez výnimky vo výraznej miere negatívne ovplyvnená, čo by mohlo viesť k zhoršeniu ďalšieho budovania flotily Kapverdských ostrovov na drobný rybolov pelagických druhov.

               (5)

               Na konsolidáciu výsledkov, ktoré už Kapverdské ostrovy dosiahli v úsilí o oživenie miestnej rybolovnej flotily, je potrebný dodatočný čas. Výnimka by mala Kapverdským ostrovom poskytnúť dostatočný čas na to, aby sa pripravili na splnenie pravidiel na získanie štatútu preferenčného pôvodu.

               (6)

               Vzhľadom na dočasnú povahu výnimiek udeľovaných v súvislosti s vymedzením pojmu pôvodné výrobky nie je možné udeliť výnimku na neurčité obdobie, ako žiada Kapverdská republika. Miesto toho by sa príslušná výnimka mala udeliť na obdobie dvoch rokov, pokiaľ ide o ročné množstvá 2 500 ton pripraveného alebo konzervovaného filé z makrely a 875 ton pripraveného alebo konzervovaného filé z tuniaka fregatového alebo tuniaka makrelovitého, aby mala Kapverdská republika možnosť dosiahnuť súlad s pravidlami.

               (7)

               Vykonávacie nariadenie (EÚ) č. 439/2011 by sa preto malo zodpovedajúcim spôsobom zmeniť.

               (8)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Vykonávacie nariadenie (EÚ) č. 439/2011 sa mení takto:

               1.

               Článok 2 sa nahrádza takto:
               „Článok 2
               Výnimka stanovená v článku 1 sa uplatňuje na výrobky, ktoré sa vyvážajú z Kapverdských ostrovov a deklarujú do voľného obehu v Únii v obdobiach od 1. januára 2011 do 31. decembra 2011, od 1. januára 2012 do 31. decembra 2012, od 1. januára 2013 do 31. decembra 2013, od 1. januára 2014 do 31. decembra 2014, od 1. januára 2015 do 31. decembra 2015 a od 1. januára 2016 do 31. decembra 2016 v množstvách neprekračujúcich množstvá uvedené v prílohe a za predpokladu splnenia podmienok uvedených v článku 74 nariadenia (EHS) č. 2454/93.“

               2.

               Príloha sa nahrádza textom uvedeným v prílohe k tomuto nariadeniu.

         Článok 2
   1.   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   2.   Uplatňuje sa od 1. januára 2015.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2014

            Za Komisiu

            predseda

         Jean-Claude JUNCKER

      (1)  Ú. v. ES L 302, 19.10.1992, s. 1.

      (2)  Ú. v. ES L 253, 11.10.1993, s. 1.

      (3)  Nariadenie Komisie (ES) č. 815/2008 zo 14. augusta 2008 o výnimke z nariadenia (EHS) č. 2454/93, pokiaľ ide o vymedzenie pojmu pôvodné výrobky používaného na účely systému všeobecných preferencií, aby sa zvážila osobitná situácia Kapverdských ostrovov v súvislosti s vývozom niektorých výrobkov rybného hospodárstva do Spoločenstva (Ú. v. EÚ L 220, 15.8.2008, s. 11).

      (4)  Nariadenie Komisie (EÚ) č. 439/2011 zo 6. mája 2011 o výnimke z nariadenia (EHS) č. 2454/93, pokiaľ ide o vymedzenie pojmu pôvodné výrobky používaného na účely systému všeobecných colných preferencií, aby sa zohľadnila osobitná situácia Kapverdských ostrovov v súvislosti s vývozom určitých rybárskych výrobkov do Európskej únie (Ú. v. EÚ L 119, 7.5.2011, s. 1).

      PRÍLOHA

                  Poradové číslo

                  Číselný znak KN

                  Opis tovaru

                  Obdobia

                  Množstvo (v tonách čistej hmotnosti)

                  09.1647

                  1604 15 11
                  ex 1604 19 97

                  pripravené alebo konzervované filé z makrely (Scomber scombrus, Scomber japonicus, Scomber colias)

                  1.1.2011 až 31.12.2011
                  1.1.2012 až 31.12.2012
                  1.1.2013 až 31.12.2013
                  1.1.2014 až 31.12.2014
                  1.1.2015 až 31.12.2015
                  1.1.2016 až 31.12.2016

                  2 500
                  2 500
                  2 500
                  2 500
                  2 500
                  2 500

                  09.1648

                  ex 1604 19 97

                  pripravené alebo konzervované filé z tuniaka fregatového alebo tuniaka makrelovitého (Auxis thazard, Auxis rochei)

                  1.1.2011 až 31.12.2011
                  1.1.2012 až 31.12.2012
                  1.1.2013 až 31.12.2013
                  1.1.2014 až 31.12.2014
                  1.1.2015 až 31.12.2015
                  1.1.2016 až 31.12.2016

                  875
                  875
                  875
                  875
                  875
                  875


title: Vykonávacie nariadenie Komisie (EÚ) 2016/1809 z 12. októbra 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               13.10.2016

               SK

               Úradný vestník Európskej únie

               L 276/7

         VYKONÁVACIE NARIADENIE KOMISIE (EÚ) 2016/1809
   z 12. októbra 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. októbra 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  155,2

                  ZZ

                  155,2

                  0707 00 05

                  TR

                  132,0

                  ZZ

                  132,0

                  0709 93 10

                  TR

                  131,0

                  ZZ

                  131,0

                  0805 50 10

                  AR

                  76,2

                  CL

                  95,3

                  TR

                  101,7

                  UY

                  44,4

                  ZA

                  85,7

                  ZZ

                  80,7

                  0806 10 10

                  BR

                  285,5

                  EG

                  206,9

                  TR

                  146,3

                  ZZ

                  212,9

                  0808 10 80

                  AR

                  191,8

                  AU

                  196,9

                  BR

                  100,2

                  CL

                  148,4

                  NZ

                  142,7

                  US

                  141,5

                  ZA

                  113,9

                  ZZ

                  147,9

                  0808 30 90

                  CN

                  101,3

                  TR

                  134,9

                  ZZ

                  118,1

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 653/2011 zo 6. júla 2011 , ktorým sa mení a dopĺňa príloha I k nariadeniu (ES) č. 1439/95, príloha III k nariadeniu (ES) č. 748/2008 a príloha II k nariadeniu (ES) č. 810/2008, pokiaľ ide o orgán splnomocnený na vydávanie dokumentov a osvedčení v Argentíne

text:
               7.7.2011

               SK

               Úradný vestník Európskej únie

               L 179/1

         VYKONÁVACIE NARIADENIE KOMISIE (EÚ) č. 653/2011
   zo 6. júla 2011,
   ktorým sa mení a dopĺňa príloha I k nariadeniu (ES) č. 1439/95, príloha III k nariadeniu (ES) č. 748/2008 a príloha II k nariadeniu (ES) č. 810/2008, pokiaľ ide o orgán splnomocnený na vydávanie dokumentov a osvedčení v Argentíne
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1095/96 z 18. júna 1996 o implementácii koncesií stanovených v zozname CXL vypracovanom bezprostredne po záveroch rokovaní podľa článku XXIV.6 GATT (1),
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (2),
   so zreteľom na nariadenie Komisie (ES) č. 1439/95 z 26. júna 1995, ktorým sa ustanovujú podrobné predpisy uplatňovania nariadenia Rady (EHS) č. 3013/89 o dovoze a vývoze výrobkov v sektore ovčieho a kozieho mäsa (3), a najmä na jeho článok 12 ods. 2,
   so zreteľom na nariadenie Komisie (ES) č. 748/2008 z 30. júla 2008, ktorým sa otvára a stanovuje správa dovoznej colnej kvóty pre mrazené tenké bránice hovädzieho dobytka patriace pod číselný znak KN 0206 29 91 (4), a najmä na jeho článok 6 ods. 2,
   so zreteľom na nariadenie Komisie (ES) č. 810/2008 z 11. augusta 2008, ktorým sa otvárajú colné kvóty pre čerstvé, chladené alebo mrazené hovädzie mäso vysokej kvality a mrazené byvolie mäso a ustanovuje sa ich správa (5), a najmä na jeho článok 7 ods. 2,
   keďže:

               (1)

               V prílohe I k nariadeniu (ES) č. 1439/95 sa ustanovuje zoznam orgánov tretích krajín splnomocnených na vydávanie dokladov o pôvode.

               (2)

               V prílohe III k nariadeniu (ES) č. 748/2008 sa ustanovujú orgány v Argentíne splnomocnené na vydávanie certifikátov pravosti.

               (3)

               V prílohe II k nariadeniu (ES) č. 810/2008 sa ustanovuje zoznam orgánov vyvážajúcich krajín splnomocnených na vydávanie certifikátov pravosti.

               (4)

               Argentína oznámila Komisii, že od 1. júla 2011 je novým orgánom splnomocneným na vydávanie dokladov o pôvode a certifikátov pravosti pre hovädzie, ovčie a kozie mäso s pôvodom v Argentíne Ministerstvo hospodárstva a financií.

               (5)

               Príloha I k nariadeniu (ES) č. 1439/95, príloha III k nariadeniu (ES) č. 748/2008 a príloha II k nariadeniu (ES) č. 810/2008 by sa mali zodpovedajúcim spôsobom zmeniť a doplniť,

         PRIJALA TOTO NARIADENIE:
   Článok 1
   Bod 1 prílohy I k nariadeniu (ES) č. 1439/95 sa nahrádza takto:

               „1.

               Argentína: Ministerio de Economía y Finanzas Públicas“.

         Článok 2
   Príloha III k nariadeniu (ES) č. 748/2008 sa nahrádza takto:

         „PRÍLOHA III

            Zoznam orgánov, ktoré sú splnomocnené vystavovať certifikáty pravosti v Argentíne

         Argentína: Ministerio de Economía y Finanzas Públicas:
         na tenké bránice s pôvodom v Argentíne uvedené v článku 1 ods. 3 písm. a).“

   Článok 3
   V prílohe II k nariadeniu (ES) č. 810/2008 sa prvá zarážka nahrádza takto:

               „—

               MINISTERIO DE ECONOMÍA Y FINANZAS PÚBLICAS:
               na mäso s pôvodom v Argentíne, ktoré zodpovedá definícii uvedenej v článku 2 písm. a).“

         Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. júla 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. júla 2011

            Za Komisiu v mene predsedu

         Joaquín ALMUNIA

            člen Komisie

      (1)  Ú. v. ES L 146, 20.6.1996, s. 1.

      (2)  Ú. v. EÚ L 299, 16.11.2007, s. 1.

      (3)  Ú. v. ES L 143, 27.6.1995, s. 7.

      (4)  Ú. v. EÚ L 202, 31.7.2008, s. 28.

      (5)  Ú. v. EÚ L 219, 14.8.2008, s. 3.